O‘zbekiston U22 Xitoydagi turnirni Meksikadan qabul qilib olingan mag‘lubiyat bilan boshladi

Jasur Abduraimov murabbiylik qilayotgan futbol bo‘yicha O‘zbekiston U22 terma jamoasi xalqaro turnirda ishtirok etish uchun Xitoyga jo‘nab ketgandi. Uning birinchi o‘yinida o‘zbekistonlik futbolchilar Meksika U21 termasiga qarshi maydonga tushib, 0:2 hisobida imkoniyatni boy berdi.

Uchrashuvning 12-daqiqasida hisob ochilgan bo‘lsa, 70-daqiqaga kelib meksikalik futbolchilar ikkinchi golni urishga muvaffaq bo‘lgan.
Musobaqa doirasidagi birinchi uchrashuvda Xitoy Vyetnamni mag‘lub eta olmadi — 1:1. O‘yinning 71-daqiqasiga kelib xitoyliklar maydonda bir kishi kam qolganiga qaramay, durangni ushlab qoldi.
O‘zbekiston termasi o‘zining ikkinchi uchrashuvini 10-noyabr kuni Xitoyga qarshi o‘tkazsa, 13-noyabr kuni Vyetnamga qarshi uchinchi o‘yin bilan turnirdagi ishtirokiga yakun yasaydi.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’”ga obuna bo‘lib, yangiliklardan ovozli ko‘rinishda bahramand bo‘lishingiz mumkin.